ก่อนอื่นเลยนะคะคือพ่อแม่หนูเสียตั้งแต่หนูอยู่​ ป.1 หนูอยู่กับป้ามาตลอดจนตอนนี้อยู่​ ม.3​ แต่ป้าก็ไม่ค่อยอยู่บ้านเพราะต้องไปปฏิบัติธรรม​ หนูเลยได้อยู่ลูกสาวของป้าเเล้วก็ลูกกับหลานของลูกสาวป้า​ หนูเครียดมากเลยค่ะทุกๆวันแกก็จะใช้ให้ทำงานหนักทำงานทุกอย่าง​ โดนด่าบ้าง​ ตะคอกบ้าง​ ทั้งๆที่หนูก็ทำให้ทุกอย่าง​ ช่วงเวลาที่ดีที่สุดของหนูคือตอนไปโรงเรียน​ โรงเรียนคือที่ที่อบอุ่นที่สุด​มีเพื่อนมีครู​หนูรู้สึกว่าเป็นทีีที่เซฟที่สุดจนหนูไม่อยากกลับบ้านเลย​ ไปโรงเรียนหนูต้องทำตัวร่าเริงหัวเลาะเล่นมุกทำตัวรั่วๆพอกลับบ้านคือหนูซึมเลยค่ะ​ บางครั้งหนูเคยคิดอยากฆ่าตัวตายหนูไม่มีกำลังใจในการใช้ชีวิตเลยค่ะ​ หนูอยากรู้ค่ะว่าหนูจะเป็นโรคซึมเศร้ามั้ยคะ​ หนูเป็นอะไร​ หนูจะทำยังไงไม่ให้เครียด
สวัสดีค่ะ การมีปัญหาต่างๆในชีวิตดังกล่าวมานั้น อาจเป็นสาเหตุทำให้เกิดภาวะซึมเศร้า โรคซึมเศร้า หรือความผิดปกติทางอารมณ์ได้ แต่ไม่ใช่ทุกคนที่เจอปัญหาจะไม่สามารถก้าวผ่านมันไปได้นะคะโรคซึมเศร้านั้นคือการที่มีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมหากมีอาการคล้ายกับเป็นโรคซึมเศร้า ควรแจ้งให้ผู้ปกครองหรือครูที่ดูแลทราบ เพื่อเข้ารับการช่วยเหลือทางการแพทย์ต่อไปควรตั้งสติในการใช้ชีวิต ไม่วู่วาม พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น